Publication: Magyar Közlöny
Issue: MK-2005-130 (Year: 2005, Number: 130)
Era: 2004-2010
Section: 4. függelék a 75/2005. (IX. 29.) GKM–KvVM együttes rendelet 4. számú mellékletéhez
Paragraph Index: 310

2. táblázat - Nem kézi motorok (SN) megállapított HC+NOX és a CO romlási tényezõk kissorozatú gyártók számára Alsó szelepvezérlésû motorok Felsõ szelepvezérlésû motorok Motorok kipufogógáz utókezeléssel Motorosztály HC+NOX CO HC+NOX CO SN-1 2,1 1,1 1,5 1,1 SN-2 2,1 1,1 1,5 1,1 SN-3 2,1 1,1 1,5 1,1 SN-4 1,6 1,1 1,4 1,1 A romlási tényezõt az 1.3.1. pont képletével kell számítani 1.3.1. A romlási tényezõ számításának képlete a kipufogógáz utókezeléses motorok esetén: DF= [(NE x EDF) - (CC x F)] / (NE – CC) Ahol: DF = romlási tényezõ NE = új motor emissziója a katalizátor elõtt ( g/kWh ) EDF = romlási tényezõ katalizátor nélküli motoroknál az 1. táblázat szerint CC = a 0 idõpontban átalakított (katalizált) mennyiség [g/kwh]-ban F = 0,8 HC-re és 0,0 NOX-re az SN-3 és SN-4 osztályok motorjainál F = 0,8 CO-ra minden motorosztálynál 1.4 A gyártóknak a megállapított, vagy számított romlási tényezõt alkalmazni kell minden egyes határértékkel szabályozott szennyezõre a 2. szabályozási lépcsõben szereplõ valamennyi motorcsaládnál. Ezeket a romlási tényezõket kell alkalmazni a típusjóváhagyásnál és a gyártás ellenõrzésére. 1.4.1 Olyan motoroknál, amelyeknél nem alkalmazzák az 1.3. pont szerinti megállapított vagy számított romlási tényezõket, a romlási tényezõket a következõképpen kell meghatározni: 1.4.1.1 Legalább egy kísérleti motorra, amely kialakítása miatt legvalószínûbben túllépi a HC+NOx emissziós normákat (ahol lehet FEL-eket), és reprezentálja a gyártandó motorokat, le kell folytatni a teljes emisszió-vizsgálati eljárást, annyi üzemóra után, amely már stabilizálódott emissziós szintet jelent. 1.4.1.2 Amennyiben egynél több motort vizsgálnak, a kapott eredményeket átlagolni és kerekíteni kell az alkalmazandó határértékek pontosságának megfelelõ tizedes jegyekig, egyetlen számmal kifejezve az eredményeket. 1.4.1.3 Az emissziós vizsgálatot le kell folytatni újra a motor öregedését követve. Az öregedési eljárást azért fejlesztették ki, hogy a gyártó számára lehetõvé váljon megfelelõen megjósolni a berendezés használata során várható emisszió romlást a motor élettartama alatt. Figyelembe kell venni az elhasználódás típusát és más normális használat közben várható károsodási mechanizmusokat, amelyek hatással lehetnek az emiszszióra. Amennyiben egynél több motort vizsgálnak, a kapott eredményeket átlagolni kell és kerekíteni az alkalmazandó határértékek pontosságának megfelelõ tizedes jegyekig, egyetlen számmal kifejezve az eredményeket. 1.4.1.4 A tartóssági idõtartam végén kapott emissziót (átlag emissziót, ha lehetséges) el kell osztani minden szennyezõ esetében az 1.4.1.2. szerinti, a stabilizálódott állapotban mért emisszióval (átlag emisszióval, ha lehetséges) és kerekíteni kell két értékes jegyre. Az eredményül kapott szám a romlási tényezõ (DF), kivéve, ha DF kisebb 1,00-nél, amikor is DF=1,0. 1.4.1.5 A gyártó kérheti további emisszió-ellenõrzõ pontok beiktatását a stabilizált kibocsátási pont és a emisszió tartóssági periódus (EDP) vége közé. Ha közbensõ ellenõrzési pontokat iktatnak be, akkor ezeket a pontokat egyenletesen kell kijelölni az EDP idõtartamán belül (± 2 óra), és egy pontnak a teljes EDP idõtartam feléhez (± 2 óra) kell esnie. Minden szennyezõre, a HC+NOx-re és CO-ra kapott adat-pontokra egyenest kell illeszteni a legkisebb négyzetek módszerével, kezdve a nulla óránál lefolytatott elsõ vizsgálat eredményeivel. A romlási tényezõ értéke az egyenes által a tartóssági idõtartam végére adott emisszió, osztva a nulladik órára adott emisszióval. 1.4.1.6 A számított romlási tényezõk teljes motorcsaládokra és gyártási évekre vonatkoznak és nem csak a vizsgált motorra, amennyiben a gyártó beterjeszt elõre egy, a nemzeti típus-jóváhagyó hatóság számára elfogadható indoklást, hogy az érintett motorcsalád emisszió romlási karakterisztikája nagy valószínûséggel megegyezõ lesz a tervezés ill. az alkalmazott technológia miatt. Az alábbi felsorolás nem-kizárólagos lista a tervezési és technológiai csoportosításra: - hagyományos kétütemû motorok kipufogógáz-utókezelõ nélkül, - hagyományos kétütemû motorok kerámia katalizátorral, amely azonos aktív anyagot, töltetet, és azonos számú cellát tartalmaz négyzetcentiméterenként, - hagyományos kétütemû motor fém katalizátorral, amely azonos aktív anyagot és töltetet, megegyezõ hordozóanyagot és azonos számú cellát tartalmaz négyzetcentiméterenként, - kétütemû motorok réteges hengeröblítéses rendszerrel, - négyütemû motorok katalizátorral (lásd fent), azonos szelepelrendezéssel és azonos kenési rendszerrel, - négyütemû motorok katalizátor nélkül, azonos szelepelrendezéssel és azonos kenési rendszerrel.

Source: https://magyarkozlony.hu/hivatalos-lapok/53d4780bc49399d4d3eb86c9468f09a915e2b56a/dokumentumok/5f4c354a10cc237afed159a7bfc332fc960dafc2/letoltes